Gående i Aalborgs midt kan sent lørdag aften have fået en ubehagelige oplevelse, efter en 23-årig mand i beruset tilstand forsøgte at true sig til penge. Med en knust flaske har den 23-årige i flere tilfælde omkring Vesterbro og Gravensgade forsøgt at true forbipasserende til at udlevere penge til ham, men uden held. Det oplyser vagtchefen ved Nordjyllands Politi Per Jørgensen. Det er i et kortere tidsrum før midnat, truslerne finder sted. Fra Nordjyllands Politi får meldingen om den 23-årige går der ikke lang tid, før en vagt tilbageholder ham og derefter overlader ham til politiets patrulje, da de kommer frem. Den 23-årige mand, der er fra Svenstrup, blev taget med til detentionen. Han er her til morgen blevet afhørt, han er sigtet for forsøg på røveri, og han er efter endt afhøring blevet løsladt igen.
En 23-årig mand var på jagt efter penge, men endte med en overnatning i detentionen.